क्लासरूम की मैनेजमेंट का पाठ पढ़ाया
डीएवीसेनटनरी स्कूल में रीजनल ट्रेनिंग सेंटर जालंधर के तत्वाधान में एक दिवसीय कैपेसिटी बिल्डिंग एवं क्लासरूम मैनेजमेंट पर आधारित कार्यशाला लगाई गई, जिसमें डीएवी जालंधर की प्रिंसिपल डॉ. रश्मी विज विशेष तौर पर शामिल हुईं।
कार्यशाला की शुरूआत ज्योति प्रज्ज्वलन कर गायत्री मंत्रों के उच्चारण डीएवी गान के साथ की गई। कार्यशाला में डीएवी सेनटनरी स्कूल, दयानंद ऐंगलो वैदिक स्कूल कादियां, सत्यवती गोयल डीएवी प्राइमरी स्कूल के करीब 140 अध्यापकों ने भाग लिया। मुख्य वक्ता प्रिंसिपल डॉ. रश्मी विज ने अध्यापकों को अपनी कक्षाओं से संबंधित समस्याओं का समाधान बताया और कक्षा में अनुशासित और प्रगतिशील वातावरण तैयार करने के लिए जानकारी दी। इसके अलावा स्टूडेंट्स को अपने उच्चतम प्राप्ति करने और अनुशासन में रहकर अच्छे अंक प्राप्त करने की प्रेरणा देने के लिए कई प्रकार की गतिविधियां सिखाई। स्कूल की प्रिंसिपल अनीता मेहरा ने कहा कि कार्यशाला का मुख्य उद्देश्य टीचिंग और लर्निंग प्रक्रिया को अधिक सरल बनाने के लिए अध्यापकों को क्रिया कलाओं का ज्ञान देना था। कार्यशाला से सीखे हुए ज्ञान को अपनी कक्षाओं में इस्तेमाल करके स्टूडेंट्स का पूर्ण विकास करने के लिए कहा। इस दौरान उन्होंने मुख्य वक्ता रश्मी विज का धन्यवाद किय और उन्हें स्मृति चिन्न भेंट कर सम्मानित किया।
कार्यशाला की शुरूआत करतीं डॉ. रश्मी विज। साथ हैं प्रिंसिपल अनीता मेहरा।
hne_Deva hin_Deva hin_Deva hin_Deva